open-index/open-wikipedia-markdown huggingface dataset:
Maseru

**Maseru** is sedert 1884 die hoofstad en grootste stad in Lesotho. Die stad het 'n bevolking van 227&nbsp;880 in 2006 gehad met 'n oppervlakte van 138&nbsp;km². Maseru grens aan Suid-Afrika, waar meeste van die stad se bevolking werk. Dit is 'n relatief klein stad (per oppervlakte) en is selfs kleiner as Ladybrand. Die stad lê langs die Caledonrivier (Mohokare-rivier in Lesotho). Die naam Maseru beteken *plek van die rooi sandklip* in Suid-Sotho. Maseru is in 1869 deur die Britte gestig nadat die Verenigde Koninkryk Basoetoland geannekseer het.

## Geskiedenis 
Maseru is in 1869 deur die Britte as 'n klein polisiekamp gestig na die beëindiging van die Vrystaat-Basotho-oorloë toe Basoetoland 'n Britse protektoraat geword het.  Maseru is geleë aan die rand van die "verowerde gebiede" wat as deel van die vredesvoorwaardes aan die Oranje-Vrystaat (nou die Vrystaatse provinsie van Suid-Afrika) oorgegee is. Dit was 24 kilometer wes van Basotho, koning Moshoeshoe I, se vesting van Thaba Bosiu, die vorige *de facto*-hoofstad, geleë. 'n Bedrywige markdorp het vinnig in die omgewing gegroei.

Maseru het aanvanklik tussen 1869 en 1871 as die administratiewe hoofstad van die staat gefunksioneer voordat die administrasie van Basoetoland na die Kaapkolonie oorgeplaas is. Gedurende hul bewind tussen 1871 en 1884 is Basoetoland op soortgelyke wyse behandel as gebiede wat met geweld geannekseer is, baie tot die gramskap van die Basotho.  Dit het gelei tot die Gewere-oorlog in 1881 en die afbrand van baie geboue in Maseru. In 1884 is Basoetoland weer in sy status as 'n kroonkolonie herstel, en Maseru is weer hoofstad. Toe Basoetooland sy onafhanklikheid verkry en in 1966 die Koninkryk van Lesotho word, het Maseru die hoofstad van die land gebly. Die koste vir die herstel van die skade wat aan die stad aangerig is, word geraam op ongeveer twee miljard rand en tot bykans 2008 kon die gevolge van die onluste nog binne die stad gesien word.

## Sien ook 
* Maserubrug, grenspos tussen Lesotho en Suid-Afrika.

## Verwysings 
## Eksterne skakels
FC Groenwit Wolfen

** FC Groenwit Wolfen ** is 'n sokkerklub uit Bitterfeld-Wolfen in die deelstaat Sakse-Anhalt in Duitsland. Die klub is in 1919 as *Wolfener Ballspielclub* gestig. Teen ongeveer 1945 is die klub herdoop na *VfL Wolfen* en later na *IG Farben Sportverein*. Na die Tweede Wêreldoorlog is die klub deur die Geallieerdes ontbind en eers op 15 Desember 1948 herstig as *Betriebssportgemeinschaft Chemie Agfa Wolfen* (die filmmaatskappy *Afga* het 'n groot fabriek in Wolfen gehad). 

In 1957 het die klub weer sy naam verander deur die “Afga” uit te laat (die maatskappy se fabrieke in Oos-Duitsland is deur die kommunistiese regering genasionaliseer en na *ORWO* herdoop), nadat daar met *BSG Aktivist Sandersdorf* saamgesmelt is. Die klub was relatief suksesvol in die DDR – daar is 24 seisoene in die DDR-liga deurgebring (die Oos-Duitse tweede liga) en in 1956 is die kwarteindstryd van die FDGB-beker gehaal deur SC Lok Leipzig in die ronde van 16 te verslaan. Die klub is in die kwarteindstryd deur ASK Voorwaarts Berlyn uitgeskakel.

In 1990 is die klub herdoop as *SG Chemie Wolfen* en op 21 Januarie 1994 het die sokkerafdeling onafhanklik geraak as *FC Groenwit Wolfen*. 

## Onlangse ligaposisionering 
## Eksterne skakels 
•	Amptelike klubwerf
Alexander-Newski-gedenkkerk

Die Russies-Ortodokse **Alexander-Newski-gedenkkerk** (Duits: *Alexander-Newski-Gedächtniskirche*; Russies: Александро-Невский храм) op die Kapellenberg in die noorde van Potsdam (deelstaat Brandenburg, Duitsland) is tussen 1826 en 1829 op bevel van die Pruisiese koning Friedrich Wilhelm III vir die Russies-gebore soldate van die koor in die Russiese Kolonie Alexandrowka opgerig.

Die sakrale gebou in die Oud-Russiese boustyl, wat volgens ontwerpe van die Sint Petersburgse hofargitek Wassili Petrowitsj Stassow opgerig en deur Karl Friedrich Schinkel van klassisistiese stylelemente voorsien is, het die nou bande tussen Pruise en Rusland versinnebeeld. Ter nagedagtenis aan die Russiese tsaar Alexander I, wat in 1825 oorlede is, is die kerk na sy naamheilige Alexander Jaroslawitsj Newski, 'n Russiese vors wat in die 16de eeu heilig verklaar is, genoem.

Die Alexander-Newski-gedenkkerk is die oudste Russies-Ortodokse kerkgebou in Wes-Europa wat volgens die Oud-Russiese boukuns ontwerp is en 'n voorbeeld van die vroeë Russiese historisme. As deel van die Russiese Kolonie Alexandrowka is die kerk in 1999 deur Unesco tot wêrelderfenis verklaar.

## Eksterne skakels 
*   Amptelike webwerf
MS-DOS

**MS-DOS** (Engels vir *Microsoft Disk Operating System*) was een van die eerste bedryfstelsels vir persoonlike rekenaars.

## Geskiedenis 
Toe IBM sy IBM-PC ontwikkel het sou hulle aanvanklik hul eie bedryfstelsel geskryf het, terwyl die BASIC-interpreteerder deur Microsoft voorsien sou word. Toe hulle eie bedryfstelsel egter nie vlot nie, wend IBM hulself tot Microsoft en sluit 'n kontrak om die bedryfstelsel te ontwikkel. Bill Gates besluit om nie van nuuts af te begin nie, maar soek na 'n geskikte produk wat verder aangepas kan word.

Microsoft koop uiteindelik QDOS (SPC se *Quick and Dirty Operating System* wat van CP/M afgelei is), waarvoor Microsoft 'n bedrag van 50&nbsp;000 dollar betaal. Microsoft pas die bedryfstelsel volgens IBM se spesifikasies aan, waarna die produk deur IBM as PC-DOS verkoop word.

In die kontrak met IBM staan egter dat Microsoft ook self die produk aan derde partye mag verkoop. Microsoft doen hierdie onder die naam MS-DOS. Toe PC-klone wat op die IBM-PC gebaseer is op die mark kom, word MS-DOS gou populêr en begin Bill Gates stadig maar seker om sy fortuin op te bou.

## MS-DOS in Windows 
Windows 95, Windows 98 en Windows ME maak van MS-DOS gebruik om te begin (die BOOT-proses), waarna die grafiese laag beheer oorneem. MS-DOS is nie 'n multitaak bedryfstelsel nie, wat beteken dat slegs 'n enkele program op 'n slag kan loop. Deur die gebruik van virtuele verwerkers (in praktyk die V86-modus van die 80386-verwerker en hoër) is dit egter moontlik om verskillende MS-DOS-programme  gelyktydig in hul eie virtuele rekenaars te loop. Hierdie metode is egter problematies omdat baie MS-DOS-programme die rekenaarhardeware direk wil aanspreek. 'n Gevorderde bedryfstelsel kan dit toelaat, maar stabiliteit word ingeboet.

Tensy 'n drywer 'n funksie virtualiseer, laat Windows 3.x en 9x direkte kommunikasie met die hardeware toe. Die Windows NT-bedryfstelsels laat dit egter glad nie toe nie.

## Weergawes van MS-DOS 
## Laaste weergawe 
Die ontwikkeling van MS-DOS is lankal reeds gestaak. Die laaste alleenstaande weergawe was weergawe 6.22. Vanaf weergawe 7.0 is MS-DOS nie meer 'n losstaande bedryfstelsel nie, maar is regstreeks in Windows geïntegreer. MS-DOS is nog redelik sigbaar in Windows 95 en 98, maar in Windows ME is al die spore daarvan uitgewis.

## Sien ook 
* DOS (bedryfstelsel)
* Microsoft
* Lys van MS-DOS-bevele

## Verwysings 
## Eksterne skakels 
*  Geskiedenis van DOS
*  DOSBox, 'n multiplatform DOS-emulator

Official site project MS-DOS 6.22 FOR WINDOWS:
http://xn----htbwkmd.xn--p1ai/
Potsdam, Oos-Kaap

**Potsdam** is 'n dorp in die Oos-Kaapse munisipaliteit Buffalo City (wat onder meer Oos-Londen en King William's Town insluit). Die dorp, wat halfpad tussen Oos-Londen en King William's Town en naby die N2-snelweg geleë is, is na die Duitse garnisoenstad Potsdam (tans die hoofstad van die deelstaat Brandenburg) genoem.

## Hoër onderwys 
Die hoofkampus van die Grens-technikon was geleë in Potsdam.  In 2005 het dié technikon, die Technikon Oos-Kaap en die Universiteit van Transkei saamgesmelt om die Walter Sisulu-universiteit te vorm.

## Sien ook 
* Lys van dorpe in Suid-Afrika

## Verwysings
Nasionale Paralimpiese Komitee

duimnael|Kenteken van die Paralimpiese Spele.

'n **Nasionale Paralimpiese Komitee** (**NPK**) is 'n organisasie wat die belange van individuele lande in die Internasionale Paralimpiese Komitee (IPK) behartig. Die "Paralimpiese Beweging" in die betrokke land verteenwoordig, en stel die span wat aan die Paralimpiese Spele gaan deelneem saam. Daar is tans 161 NPK lede.

Suid-Afrika se NPK is die *Suid-Afrikaanse Sportvereniging vir Liggaamlik Gestremdes* (SASVLG).

## Sien ook 
* Internasionale Paralimpiese Komitee
* Internasionale Olimpiese Komitee
* Nasionale Olimpiese Komitee

## Eksterne skakels 
*  SASVLG se webwerf 
*  Webwerf van die Internasionale Paralimpiese Komitee
Madona

: *Om nie met die aktrise Madonna verwar te word nie*.

**Madona** (Duits: *Madohn*) is 'n stad in die ooste van Letland. Die plek is in 1926 tot 'n stad verklaar en ressorteer onder die gelyknamige munisipaliteit, *Madonas novads*. Die hoogste berg van Letland, die Gaiziņkalns, is nabygeleë.

Madona linnapiir.JPG|
Madonas pilsētas kultūras nams.jpg|
Madona, 2013, 2.jpg|
Madona, park.JPG|

## Verwysings 
*
Labrador

**Labrador** kan verwys na:

* Labrador, Kanada, 'n deel van Kanada.
* Newfoundland en Labrador, 'n provinsie in Kanada
* Labrador Retriever, 'n honderas.
* Labrador Records, 'n Sweedse platemaatskappy.
Potsdam (dubbelsinnig)

**Potsdam** is (of was) die naam van 'n aantal stede en dorpe: 

* Potsdam, die administratiewe hoofstad van die Duitse deelstaat Brandenburg
* Potsdam, Oos-Kaap, 'n dorp in die Buffalo City Metropolitaanse Munisipaliteit (provinsie Oos-Kaap, Suid-Afrika) 
* Potsdam (New York), 'n stad in die Amerikaanse deelstaat New York
* Potsdam (Papoea-Nieu-Guinee), 'n dorp aan die kus van die provinsie Madang in Papoea-Nieu-Guinee 
* Stuart (Florida), in die tydperk tussen 1893 en 1895
Internasionale Paralimpiese Komitee

Die **Internasionale Paralimpiese Komitee** (**IPK**; Engels: *International Paralympic Committee*; Frans: *Comité international paralympique*; Duits: *Internationales Paralympisches Komitee*) is 'n internasionale nie-regeringsorganisasie wat op 22 September 1989 gestig is om na die belange van gestremde atlete om te sien.

[duimnael|links|Kantoor van die IPK in [Bonn]]
Die komitee se naam is afgelei van die Griekse woord "para" (wat "parallel" of "saam met" beteken), en het niks te doen met parapleë nie.

Die IPK organiseer die Paralimpiese Spele en ander sportgeleenthede. Die IPK en sy Nasionale Paralimpiese Komitees organiseer ook Paralimpiese kompetisies op nasionale vlak.

'n Raad van vyftien lede sien na die daaglikse belange van die organisasie om tussen nasionale komitee-vergaderings. Andrew Parsons is tans die komitee se voorsitter. Hy is ook 'n lid van die Internasionale Olimpiese Komitee.

## Presidente 
## Sien ook 
* Nasionale Paralimpiese Komitee
* Nasionale Olimpiese Komitee
* Internasionale Olimpiese Komitee

## Eksterne skakels 
*  Die IPK se amptelike webwerf
Hünfelder SV

[duimnael|regs|[Hünfeld, Hesse]]

** Hünfelder SV ** is 'n sportklub in Hünfeld in die deelstaat Hesse, Duitsland. Die klub is veral bekend vir sy sokkerafdeling. Benewens sokker het die klub ook afdelings vir handbal, vlugbal, basketbal, tafeltennis, atletiek en gimnastiek.

Die klub is op 22 Junie 1919 gestig as opvolger van *Turn- und Sportverein Fortuna Hünfeld*, wat in 1909 gestig is, maar aan die einde van die Eerste Wêreldoorlog ontbind het. Die klub het sy grootste prestasie in 1963 behaal toe hulle die *Hessepokal* gewen het. Die klubkleure is blou en wit en die tuisveld, die *Rhönkampfbahn*, is op 2 Augustus 1948 ingewy.

## Onlangse ligaposisionering 
## Eksterne skakels 
* Amptelike klubwerf
National Independent Civic Organisation

duimnael|regs|200px|Jakes Botha, voormalige burgemeester van die Weskus, is Wes-Kaapse leier van Nico.

**Nico**, wat staan vir die National Independent Civic Organisation, is 'n politieke party wat op 7 Julie 2008 by die Onafhanklike Verkiesingskommissie as politieke party geregistreer is en sy amptelike beleid op 13 September 2008 in Athlone, Kaapstad, bekend gestel het.

Die party beywer hom vir die regte van alle rasse en wil die oorheersing deur een rassegroep in die land teenstaan.

Tydens die eerste twee maande van sy bestaan, is takke gestig op Vredenburg, Saldanha, Langebaan, Moorreesburg, in die Overberg, Suid-Kaap en Oos-Kaap. 

**Nico** wil op nasionale sowel as provinsiale vlak aan die verkiesing van 2009 deelneem.

## Sien ook 
* Lys van politieke partye in Suid-Afrika

## Bronne 
* Webwerf van *Tempo*, voorheen die Swartland & Weskus Herald 
* *Tempo*, weekblad aan die Weskus van Suid-Afrika, Donderdag, 11 September 2008.
Negers

duimnael|270px|"Volke van Afrika" uit die vierde uitgawe van Meyer se *Konversations-Lexikon* (1885-'90)

**Neger** is 'n etniese aanduiding vir die oorspronklike bewoners van Afrika suid van die Sahara. *Neger* is afgelei van die Latynse *niger*, wat swart beteken, via die Spaanse en Portugees *negro*.

Die benaming "neger" of "negroïed" word somtyds ook gebruik vir die oorspronklike bewoners van Melanesië en Nieu-Guinea, wat ook negroïede trekke het, ofskoon hulle nie direk verwant is aan die swart Afrika-bewoners nie.

Die woord "neger" en die Engelse woord *nigger* word meestal as 'n beledigende woord beskou en moet liefs nie gebruik word nie.
SG Bad Breisig

** SG Bad Breisig ** is 'n sportklub uit Bad Breisig in die deelstaat Rynland-Palts in Duitsland, veral bekend vir sy sokkerafdeling. Benewens sokker het die klub ook afdelings vir pluimbal, jujitsu, skubaduik, atletiek en gimnastiek.

Die klub het op 1 Julie 1988 ontstaan met die samesmelting van die klubs *Sportfreunde Germania Oberbreisig* en *Sportverein Niederbreisig*. Die klub se grootste prestasie was om die Oberliga Suidwes te haal in 2008.

## Onlangse ligaposisionering 
## Eksterne skakels 
* Amptelike klubwerf
Skofhoogte

[regs|300px|duimnael|Die skof van 'n [perd.]]

Die **skofhoogte** of **skouerhoogte** (ook die **stokmaat** genoem) is die afstand tussen die grond en die **skof** van 'n dier. Die hoogte word gemeet vanaf die begin van die voorpoot tot aan die bokant van die werwelkolom, die hoogte van die skouer. Hierdie maat word meestal gebruik om aan te dui hoe hoog 'n volgroeide diersoort of -groep word.

Die skofhoogte is meer betroubaar as die hoogte van die kop, aangesien die kop selfs in stilstand in verskeie posisies kan staan, terwyl die skof in stilstand altyd 'n vaste posisie het. Die skof is oor die algemeen die hoogste punt van 'n dier (in stilstand) naas die kop en die nek agter, en is die hoogste gedeelte van die rug. 'n Uitsondering is die Baktriese kameel en die Dromedaris, waar die boggel op die rug die hoogste punt is.

Die skofhoogte word veral gebruik by perde en honde as 'n standaardmaat vir bepaalde rasse. So het vir die reun van 'n Ierse wolfshond 'n minimum skofhoogte van 79 sentimeter, terwyl die Foksterriër 'n maksimum hoogte van 39 sentimeter het.
Bbc.co.uk

Die URL **bbc.co.uk** is die tuiste en produknaam vir die British Broadcasting Corporation (BBC) se aanlynbedrywighede in die Verenigde Koninkryk. Dit is 'n groot netwerk van webwerwe, insluitende populêre werwe soos *BBC News* en *BBC Sport*, die op-aanvraag video- en radiodienste genaamd *BBC iPlayer*, die voorskoolse werf *Cbeebies*, en onderrigdienste soos *Bitesize*.
Deeltjieversneller

duimnael|250px|Lugfoto van Fermilab se Tevatron-versneller.
duimnael|regs|250px|Die Koffler-versneller by die Weizmann-instituut in Israel.

'n **Deeltjieversneller** (ook genoem 'n **partikelversneller**) is 'n apparaat waarin gelaaide deeltjies tot hoë energievlakke versnel word deur hulle tot naby die snelheid van lig te bring. Hierdie versnelling gebeur met behulp van sterk elektriese velde.

Mens sou alledaagse toestelle soos die televisie en die rekenaarmonitor as deeltjieversnellers (met lae energievlakke van omtrent 30 keV) kan beskou, net soos die apparate wat gebruik word tydens die opwekking van X-strale. Tydens die produksie van radio-isotope vir mediese gebruik kan 'n deeltjieversneller ook as alternatief vir die omgewingsonvriendelike kernmetode gebruik word.

Baie groot deeltjieversnellers word gebruik om die kleinste boustene van materie en antimaterie te bestudeer. Daar kan onderskei word tussen lineêre en magnetiese versnellers. By laasgenoemde word die deeltjies deur die Lorentzkrag van 'n sterk magnetiese veld in 'n sirkelvormige baan gedwing. Magnetiese versnellers word verder opgedeel in siklotrons, betatrons en sinkrotrons.

Die siklotron is in 1929 deur Ernest Lawrence ontwerp. Hy het dit gebruik vir eksperimente met deeltjies van 1 MeV. Die eerste siklotron het 'n deursnee van slegs 10&nbsp;cm gehad. Siklotrons word tans gebruik vir die bestraling van kankerpasiënte.

Die betatron is in 1940 deur D.W. Kerst uitgevind. In teenstelling met die siklotron maak die betatron gebruik van stygende magnetiese vloei om die deeltjies te versnel.

Sinkrotons is sirkelvormige deeltjieversneller met 'n deursnee van enkele kilometers. Hiermee kan baie hoë energievlakke bereik word. Voorbeelde hiervan is die Groot Hadronversneller van die CERN-laboratorium en die Tevatron-versneller van Fermilab.

## Eksterne skakels 
*Fermilab
*CERN
*Neoweb infopage oor CERN
*Nikhef
*Kernfysisch Versneller Inrigting (Groningen)
Tempo (weekblad)

duimnael|regs|240px|Die weekblad *Tempo* se mashoof.
duimnael|regs|240px|'n Voorblad.

***Tempo*** was 'n onafhanklike weekblad wat elke week sedert 11 September 2008 op Vredendal in die Wes-Kaap uitgegee is tot omstreeks 2010.

## Ontstaan 
Ná 'n uitgerekte regstryd met een van die land se grootste mediagroepe, is een van die beslote korporasies wat by die *Swartland en Weskus Herald* betrokke was, in 2008 gelikwideer. Dit het meegebring dat die laaste uitgawe op 4 September 2008 verskyn. Net die volgende week is 'n nuwe weekblad gebore, naamlik ***Tempo***.

## Verspreiding 
***Tempo*** is elke Donderdag in die hele gebied van die Weskus-distriksmunisipaliteit versprei. In die Swartland sluit dit dorpe soos Malmesbury, Moorreesburg en Darling in, in Saldanhabaai Vredenburg, Saldanha, Langebaan en Hopefield, in die Bergrivier se munisipale gebied op Velddrif, Laaiplek, Redelinghuys, Piketberg en Porterville, in die Cederberg op Lambertsbaai, Citrusdal en Clanwilliam en in Matzikama op Vredendal, Lutzville, Klawer en Vanrhynsdorp.

## Personeel 
Soos by enige tipies plattelandse weekblad, doen ***Tempo*** se personeel "iets van alles". Verslaggewers neem ook foto's, lê bladsye uit en lewer koerante af. Laasgenoemde strek tot die koerant se voordeel, want nie alleen kom hulle so van nuusgebeure te hore nie, maar hulle bly ook in aanvoeling met verkoopstendense: As hulle met 'n dorp se nuusdekking laat slaplê, word hulle gou bedag van 'n afwaartse neiging in verkope op die bepaalde dorp. Die personeel het met die eerste uitgawe bestaan uit uitgewer Gerard Grobler, verslaggewers Morné van Rooyen (Swartland, Saldanhabaai en Velddrif), Ilna Grobler (Bergrivier), Tossie Engelbrecht (Matzikama), Elizna Mouton (Cederberg), grafiese kunstenaar Esmarelda Seroon en bemarker Thea Smit.

## Kantore 
***Tempo*** het 'n kantoor op Vredendal en op Porterville gehad, maar ook 'n sterk teenwoordigheid aan die Weskus.

## Mededinging 
Met die konsolidering van gemeenskapskoerante binne die groot mediagroepe soos Independent Newspapers, Media24 en Caxton, het daar min plekke in Suid-Afrika oorgebly waar twee weekblaaie op dieselfde plek, op dieselfde dag om die dieselfde mark meeding. ***Tempo*** maak van die Weskusstreek 'n noemenswaardige uitsondering. Op Malmesbury ding hy mee met die Media24-weekblad *Swartlander*, in Saldanhabaai en op Velddrif met die Media24-weekblad *Weslander* en in Matzikama en Cederberg met die onafhanklike *Ons Kontrei*. 

## Redaksionele beleid 
***Tempo*** poog, soos sy voorganger, om 'n polities neutrale standpunt te handhaaf, hoewel die koerant nie skroom om standpunt in te neem oor kwessies van gemeenskapsbelang nie.
Gaborone

**Gaborone** (**Gaberones** tot 1969; Tswana: [χabʊˈrʊnɛ]; Engels: [ˌɡæbəˈroʊniː]) is die hoofstad en grootste stad van Botswana. Dié stad het 'n bevolking van 231&nbsp;626 in 2011 gehad (10% van Botswana se bevolking) en beslaan 'n oppervlakte van 169&nbsp;km². Die stad is in 1964 as beplande stad gestig en dié stad se eerste burgemeester was J. D. Jones. Dit is na Kgosi Gaborone, 'n Botswana-hoofman, genoem.

duimnael|links|upright|J. D. Jones, die eerste burgemeester van Gaberones
In 1890 het Cecil John Rhodes Gaberones gekies om 'n koloniale fort te huisves. In die fort het Cecil John Rhodes die Jameson-inval beplan.

In 1965 is die hoofstad van die Betsjoeanaland-protektoraat van Mafeking ná Gaberones verskuif. Oorspronklik is Lobatse as nuwe hoofstad vir 'n onafhanklike Botswana voorgestel, maar weens sy nabyheid aan 'n varswaterbron, sy ligging aan die spoorlyn na Pretoria, sy sentrale ligging tussen die plaaslike stamme en sy gebrek aan assosiasie met die omliggende stamme is Gaborone as hoofstad gekies. Die stad se naam is in 1969 van Gaberones tot Gaborone verander.

Gaborone dien as politieke en ekonomiese hoofstad van Botswana met talle maatskappye wat hul setels in die stad het. Die Botswana-aandelebeurs is hier geleë. Dit vorm sy eie distrik, maar dien ook as hoofstad van die omliggende Suidoosdistrik. In dié stad is die parlement van Botswana en dié land se belangrikste lughawe, die Sir Seretse Khama Internasionale Lughawe, geleë. Die Suider-Afrikaanse Ontwikkelingsgemeenskap se hoofkwartier is ook hier geleë.

Gaborone is in die suidooste van Botswana aan die Notwanerivier sowat 15&nbsp;km noordwes van die grens tussen Suid-Afrika en Botswana geleë. Naas Setswana en Engels, Botswana se twee amptelike tale, word in Gaborone nog ander tale soos Kalanga en Kgalagadi gebesig.

## Fotogalery 

Lêer:BotswanaParliament.jpg|Botswana se parlement in Gaborone
Lêer:GABS-UB Courtyard.JPG|Die Universiteit van Botswana
Lêer:Gaborone skyline.JPG|Gaborone se stadshorison
Lêer:Gaborone Airport.jpg|Die Sir Seretse Khama Internasionale Lughawe

## Susterstede 
*  Burbank, Verenigde State
*  Zhejiang, Volksrepubliek China
*  Västerås, Swede
*  Sorong, Indonesië

## Verwysings 
## Eksterne skakels 
*  
*
Pleknaamsveranderinge in Algerië

duimnael|regs|260px|Ligging van Algerië in Afrika.

Hier volg 'n lys van plekke in Algerië waarvan die name verander is:

## Stede en dorpe 
*Bougie → Béjaïa
*Castellum Tingitanum → Orléansville → El Asnam (1962) → Chlef (1980)
*Cirta → Constantine
*Colomb-Béchar → Béchar
*Djanet → Fort Charlet (1915) → Djanet (1962)
*Fort Laperrine → Tamanrasset
*Géryville → El-Bayadh
*Hippo Regius → Bône → Annaba 
*Ikosium → Icosium → Algiers
*Malaca → Calama → Guelma
*Rusicade → Philippeville →  Skikda (1962)
*Saint André de Mers-el-Kébir → Mers-el-Kébir
Fermilab

[duimnael|300px|Die [Tevatron-versneller]]

**Fermilab** is 'n Amerikaanse nasionale ondersoeksentrum wat spesialiseer in hoë energie fisika. Dit is in 1967 naby Chicago opgerig. Die sentrum is na die wetenskaplike Enrico Fermi vernoem.

Fermilab word beskou as Amerika se teenvoeter vir die Europese CERN. Die Tevatron-partikelversneller is deel van Fermilab. In die Tevatron-ring word protone op antiprotone geskiet met 'n energie van 1,96 TeV (1 TeV = 10^{12} elektronvolt). Die botsings in die Tevatron-ring word deur twee partikeldetektors gemeet, D0 en CDF. Naas hierdie twee word daar ook ander eksperimente by Fermilab uitgevoer.

## Trivia 
Die *planetoïde 11998 Fermilab* is na Fermilab vernoem.

## Eksterne skakels 
* Fermi National Accelerator Laboratory
* Die D0-eksperiment
* Die CDF-eksperiment
Gerard Grobler

**Gerard Grobler** (5 Augustus 1960) is 'n onafhanklike uitgewer en koerantredakteur.

Hy was die uitgewer en eienaar van die onafhanklike plattelandse weekblad *Tempo*, wat op 11 September 2008 die eerste keer verskyn het ná sy vorige koerant, die *Swartland en Weskus Herald*, die week vantevore opgehou bestaan het. In 2009 het die koerant weer laasgenoemde naam aangeneem. 

Hy is tans (2016) die uitgewer van die onafhanklike *Overstrand Herald* op Kleinmond, wat hy en sy vrou, Ilna, 20 jaar gelede tot stand gebring het. Hy bedryf ook die webtuiste, overstrandherald.co.za,
Pleknaamsveranderinge in Libië

duimnael|regs|260px|Ligging van Libië in Afrika.

Hier volg 'n lys van dorpe en stede in Libië waarvan die name verander is:

*Antipyrgos → Tobruk
*Berenice → Hesperides → Benghazi
*Brega → Marsa al Burayqah
*Homs → Houn (1950/60)
*Oea → Tripoli
*Punta dar Zoyara → Zuwarah
Tevatron

duimnael|300px|Die Tevatron-versneller

**Tevatron** is Fermilab se partikelversneller wat naby Chicago geleë is. Die versneller word gebruik om protone en antiprotone met mekaar te laat bots. Die eerste lopie vind plaas vanaf Julie 1990 tot Augustus 1995 met 'n swaartepuntenergie van 1,8 TeV (1 TeV =10^{12} Elektronvolt). In 2001 begin lopie II. Die swaartepuntenergie tydens die tweede lopie is 1,96 TeV. Voor die Groot Hadronversneller gebou was, was die Tevatron-ring die kragtigste partikelversneller ter wêreld.

Die botsings tussen die protone en antipotrone in die Tevatron-ring word geregistreer deur twee partikeldetektors, D0 en CDF. Tydens hierdie twee eksperimente word die topkwark in 1995 ontdek.

## Eksterne skakels 
* Fermi National Accelerator Laboratory
* die D0-eksperiment
* die CDF-eksperiment
Redelinghuys

**Redelinghuys** is 'n klein dorpie in die Bergrivier-munisipaliteit, noord van Aurora in die Wes-Kaap.

## Geskiedenis 
Die dorp het in 1906 uit die NG-kerkgemeente ontstaan. Weens die onbeheerbare grootte van die NG gemeente Piketberg het twee dogtergemeentes twee dae agtereenvolgens afgestig: Aurora op 25 April 1906 en Redelinghuys op 26 April 1906. Die kerkgebou van gemeente Redelinghuys het op 9 April 2019 afgebrand nadat 'n elektriese kortsluiting in die kloktoring ontstaan het. Die brand het vinnig versprei na die hoofgebou en dit binne 45 minute in puin gelê. Alhoewel die kloktoring staande gebly het, is die struktuur sodanig beskadig dat dit gesloop moes word.

## Skole 
Redelinghuys het 'n voormalige Model C-laerskool en 'n primêre skool, wat albei die dorp se naam dra. Die laerskool het in 2008 net 99 leerders gehad, waarvan 7 in graad een en 23 in graad sewe, die hoogste graad. In die primêre skool was daar in daardie jaar 151 leerders, waarvan 33 in graad een en 10 in graad sewe.

## Algemeen 
Die omgewing is bekend vir voëlkykers met tot 500 spesies wat hier voorkom. Die skaars sandveldlelie groei welig in die distrik.

## Sien ook 
* Lys van dorpe in Suid-Afrika
* NG gemeente Redelinghuys

## Verwysings
Laaiplek

**Laaiplek** is 'n dorp in die Bergrivier-munisipaliteit en naasaan Velddrif aan die mond van die Bergrivier geleë.

Hoewel die dorpe tans feitlik aaneen loop, word dit steeds as twee afsonderlike plekke beskou, veral deur inwoners. Daar is 'n gemeente van die Nederduitse Gereformeerde Kerk op albei plekke. Laaiplek se gemeente sluit ook die kusoord Dwarskersbos in, wat sowat 10&nbsp;km noord van Laaiplek geleë is. Hoewel Velddrif se naam dikwels oorkoepelend gebruik word om **Laaiplek**, die township Noordhoek en marina-ontwikkeling Port Owen te beskryf, dra die plaaslike polisiestasie die naam Laaiplek, en is dit ook die handelsentrum van die groter Velddrif.

## Sien ook 
* Lys van dorpe in Suid-Afrika
Ogg Vorbis

**Ogg Vorbis** is 'n oopbron kompressiemetode vir klanklêers wat (in teenstelling met ander oudioformate soos MP3 en Microsoft se WMA-formaat) vry van enige patente is.

Die Ogg Vorbis-formaat is van nuuts af ontwikkel deur die ontwikkelaars van oopbron sagteware omrede daar geen oopbron klankformaat bestaan het wat vrylik met ander oopbron toepassings geïntegreer kon word nie. Tydens die ontwikkeling is die nuutste idees en algoritmes gebruik wat aanleiding gee tot hoër kwaliteit klank, selfs beter as die van MP3-lêers.

"Ogg" is 'n algemene formaat wat opsig self verskillende komponente kan bevat, terwyl Vorbis die oudiogedeelte verteenwoordig. Gesamentlik is Ogg-vorbis is 'n kompressieformaat wat baie min relevante klankinligting verlore laat gaan. Soos met MP3 gaan daar tog inligting verlore, maar deur gebruik te maak van die fisiologiese en psigologiese eienskappe van die menslike gehoor is dit kwalik hoorbaar.

## Verwysings 
## Eksterne skakels 
*  Vorbis.com
*  Vorbis sagteware spelers
*  Vorbis rekenaarhardeware spelers
*  An Introduction to Compressed Audio with Ogg Vorbis
*  Xiph Foundation
*  Ogg en MP3 Enkodering
*  OggdropXPd met die aoTuV encoder library
*  128 kbps luistertoets 2006
*  Nog 'n luistertoets en hier ook
SpVgg Au/Iller

** SpVgg Au/Iller ** is 'n sportklub uit Illertissen in die deelstaat Beiere in Duitsland, veral bekend vir sy sokkerafdeling. Benewens sokker het die klub ook afdelings vir tennis, basketbal, gimnastiek en tafeltennis. *Au* is 'n dorpsdeel van Illertissen wat voorheen 'n onafhanklike dorp was.

Die klub het op 27 Oktober 1928 ontstaan as *Sportvereinigung Au*. Die klub was die eerste Beierse klub om die Oberliga Baden-Württemberg te haal nadat daar in 1999 gepromoveer is. Die klub se grootste prestasie was om die 2de rondte van die DFB-Pokal in 1979 te haal, waar hy 0-6 deur SpVgg Bayreuth uitgeskakel is.

## Onlangse ligaposisionering 
## Verwysings 
* Grüne, Hardy (2001). Vereinslexikon. Kassel: AGON Sportverlag 

## Eksterne skakels 
* Amptelike klubwerf
Hoërskool Aurora

**Hoërskool Aurora** is 'n middelbare skool op die Sandveldse dorpie Aurora.

## Geskiedenis 
Tydens die lang bediening van ds. J.C. Smit (1922 tot 1947) in die plaaslike NG gemeente, het die skool aangegroei tot 'n hoërskool en is koshuisgeriewe vir 130 kinders daargestel. Deur die jare het die ontvolking van die platteland daartoe gelei dat die **Hoërskool Aurora** weer afgeskaal is tot net 'n middelbare skool, hoewel hy steeds die naam van hoërskool dra.

## Huidige situasie 
In 2008 was die leerdertal 193 van gr. 1 tot gr. 9, met 21 leerders in die laagste sowel as in die hoogste graad. Die skoolhoof in daardie jaar was mnr. J.P. van Wyk.
Diamond Fields Advertiser

Die ***Diamond Fields Advertiser*** (DFA) is 'n Engelstalige weekblad van Independent News & Media wat in 1878 in Kimberley ontstaan het as drieweeklikse koerant. Dit het in Mei 1882 daagliks begin verskyn, selfs onder uiters moeilike omstandighede tydens die beleg van die stad in die Tweede Vryheidsoorlog. Die koerant se sirkulasie was in die tweede kwartaal van 2015 gemiddeld 8&nbsp;941 per dag, vergeleke met 9&nbsp;519 in dieselfde tydperk 'n jaar vantevore.

Die *DFA* is die enigste oorblywende koerant van die elf wat tydens die onstuimige jare van Kimberley se ontstaan hier verskyn het.

Ondanks die feit dat alle Johannesburgse dagblaaie binne 'n uur van hulle verskyning ook in Kimberley te kry is en teen sterk mededinging van die *Volksblad* van Bloemfontein wat 'n spesiale uitgawe vir die Noord-Kaap uitgee, het die *DFA* steeds meer eksemplare as al die ander dagblaaie saam verkoop toe dit 'n dagblad was. 'n Groot gedeelte van die dagblad se lesers is Afrikaanssprekend, soos trouens ook sy redakteur, Johan du Plessis. In die eerste kwartaal van 2022 was die koerant se sirkulasie 4&nbsp;494, byna 30% minder as 'n jaar vantevore.

## Bronne 
* Beskrywing op Independent se webwerf 
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.
The Mercury

***The Mercury*** (voorheen die **Natal Mercury**) is 'n Engelstalige oggendblad wat sedert 25 November 1852 in Durban uitgegee word. Dit word sedert Januarie 1878 daagliks uitgegee en is tans in die besit van Independent News & Media. Die sirkulasie was in 1974 byna 80&nbsp;000, in 1982 60&nbsp;000, maar in 2008 net 40&nbsp;000.

## Sien ook 
*Lys van Suid-Afrikaanse dagblaaie

## Bron 
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.

## Eksterne skakel 
* Die koerant se webwerf
TerminalFour

**TerminalFour** is 'n ontwikkelaar van internet inhoudsbestuurstelsels (CMS), met hoofkantoor in Dublin, Ierland. Volgens die Irish Times koerant, is TerminalFour die nommer een verskaffer van inhoudsbestuurstelsels aan die Ierse publieke sektor.

## Maatskappy Geskiedenis 
TerminalFour is in 1996 gestig deur Piero Tintori, as 'n student aan die Dublin City Universiteit. Die maatskappy het hoofsaaklik in die Ierse mark meegeding, totdat 'n €320 000 belegging van die Davy BES fonds in 2002 TerminalFour aan die UK mark blootgestel het, ten spyte van die dotcom-krisis.Die maatskappy het genoeg sukses behaal teen April 2008, om 'n verdere uitbreiding na Europa, Amerika en die Midde-Ooste aan te kondig. TerminalFour het in dieselfde jaar projekte vir die Ministerie van Informasie Bahrein, Oxford Universiteit en Heritage Ireland voltooi.

## Aktiwiteite 
TerminalFour se hoofproduk is Site Manager. Volgens Tintori, is Site Manager spesifiek bruikbaar vir tersiêre onderwys institute a.g.v die feit dat dit op 'n ope platform (open platform) gebaseer is. Die maatskappy verskaf ook eForms*Deloitte Technology Fast 50* lys verskyn.

## Verwysings
Joego-Slawië

**Joego-Slawië** (Serwo-Kroaties: *Jugoslavija*/Југославија, [juɡǒslaːʋija]; Sloweens: *Jugoslavija*, [juɡɔˈslàːʋija]; Masedonies: Југославија, [juɡɔˈsɫavija]; Albanees: *Jugosllavia*, Hongaars: *Jugoszlávia*; letterlik: "Suid-Slawië") was tussen 1918 en 2003 die naam van drie opeenvolgende state in Suidoos-Europa op die Balkanskiereiland. Die hoofstad van hierdie state was telkens Belgrado.

duimnael|links|Die ontbinding van Joego-Slawië
* Die eerste Joego-Slawië (1918–1941) was 'n koninklike diktatuur wat van 1918 tot 1929 bekend was as die Koninkryk van die Serwiërs, Kroate en Slowene en van 1929 tot 1941 as die Koninkryk Joego-Slawië. Dit het bestaan tot dit deur Nazi-Duitsland tydens die Tweede Wêreldoorlog ingeval is.
* Die tweede Joego-Slawië (1943–1992) was die bekendste. Die staat het van 1943 tot 1945 as die Federale Demokratiese Republiek Joego-Slawië bekend gestaan, van 1945 tot 1963 die Federale Volksrepubliek Joego-Slawië en van 1963 tot 1992 die Sosialistiese Federale Republiek Joego-Slawië.
* Die derde Joego-Slawië (1992–2003) het ontstaan na die Joego-Slawiese Oorlog en het bestaan uit Serwië en Montenegro. Die amptelike naam was die Federale Republiek van Joego-Slawië.

Vanaf 2003 het hierdie staat as Serwië en Montenegro bekend gestaan, maar in 2006 het dit verdeel in twee afsonderlike state, naamlik Serwië en Montenegro.

## Sport 
In sport was die Joego-Slawiese nasionale sokkerspan een van die mededingendste spanne; hulle het agt keer aan die FIFA Sokker-Wêreldbekertoernooi deelgeneem en twee keer die vierde plek behaal (in 1930 en 1962). Vir die UEFA Europa-beker kon Joego-Slawië vier keer kwalifiseer en was twee keer (in 1960 en 1968) die naaswenner. Die Europese Sokkerkampioenskap is in 1976 in Joego-Slawië aangebied, waartydens die gasheer die vierde plek verower het. Tydens die Olimpiese Somerspele 1960 in Rome het die Joego-Slawiese nasionale sokkerspan die goue medalje verower. Sarajevo, die destydse hoofstad van die Sosialistiese Republiek Bosnië en Herzegowina, het die Olimpiese Winterspele 1984 gehuisves.

## Galery 

Lêer:Flag of Yugoslavia (1918–1943).svg|Vlag van die Koninkryk Joego-Slawië tussen 1918 en 1943
Lêer:Coat of arms of the Kingdom of Yugoslavia.svg|Wapen van die Koninkryk Joego-Slawië tussen 1918 en 1941
Lêer:Flag of Yugoslavia (1943–1992).svg|Vlag van die Sosialistiese Federale Republiek Joego-Slawië tussen 1943 en 1992
Lêer:Emblem of SFR Yugoslavia.svg|Wapen van die Sosialistiese Federale Republiek Joego-Slawië tussen 1943 en 1992

## Deelrepublieke van die sosialistiese Joego-Slawië 
## Opvolging van Joego-Slawië 
## Verwysings 
## Eksterne skakels
Pleknaamsveranderinge in Namibië

duimnael|regs|260px|Ligging van Namibië in Afrika.

Hier volg 'n lys van plekke in Namibië waarvan die name verander is:

## Streke 
* Caprivistreek → Zambezistreek

## Stede en dorpe 
* Franzfontein → Fransfontein
* Gobabis → Epako (verwerp)
* Klipfontein → Bethanie
* Lüderitz → ǃNamiǂNûs (2013)
* Windhoek → Otjomuise (verwerp)

### Windhoek 
* Attie Potgieter-straat → Willibald Kapuenene-straat
* Ausspanplatz Garten-straat → Dr. Agostinho Neto-straat
* Borgwardstraat → Richardene Kloppers-straat
* Bülowstraat → Frans Apua Indongo-straat
* Charl Marais-straat → Hendrik Witbooi-rylaan
* De Jager-straat → Olof Palme-straat
* Gloudinastraat → Joseph Mukwayu Ithana-straat (2001)
* Gobabisweg → Sam Nujoma-rylaan (1993)
* Pionierweg → Barnt Carlsson-weg
* Randstraat → Hans-Dietrich Genscher-straat

## Parke 
* Schutztruppe Memorial → Hendrik Verwoerd park (1967) → Zoo Park (1989) → Marcus Garvy park (voorgestel)

## Verwysings 
## Eksterne skakels 
* Tanzaniese koerantrubriek oor verandering van straatname in Windhoek.
* Lys van veranderde straatname in Windhoek.
Sedis vacatio

[duimnael|Die *umbraculum*, wapen van die [Heilige Stoel tydens 'n *Sedis vacatio*]]

***Sedis vacatio*** of ***sede vacante***, van die Latyn vir "leë stoel", is die toestand waarin die setel van 'n biskop nie beset is nie. Die toestand word veroorsaak deur die afsterwe, aftrede of verplasing van 'n biskop.

In die geval van 'n sedis vacatio van die biskop van Rome (die Pous) word die pligte van die pous waargeneem deur die kollege van kardinale. Die kollege besit egter nie pouslike mag nie en mag slegs dringende lopende sake afhandel. In baie uitsonderlike gevalle kan die kollege wel dekrete uitvaardig, maar hulle moet later deur die nuwe pous bevestig word.

Daar bestaan 'n groep tradisionele Rooms-Katolieke wat glo dat na die dood van Pous Pius XII daar nie meer wettige pouse gekies is nie. Die stroming word Sedisvakantisme genoem.

## Sien ook 
* Heilige Stoel

## Eksterne skakels
Fezile Dabi-distriksmunisipaliteit

Die **Fezile Dabi-distriksmunisipaliteit** (voorheen bekend as die **Noord-Vrystaat-distriksmunisipaliteit**) is een van die 5 distriksmunisipaliteite van die Vrystaat.  Die setel van die munisipaliteit is in Sasolburg. Die meeste inwoners in die munisipale gebied is Suid-Sothosprekend. Die munisipaliteit se kode is DC20.

## Geografie 
### Bure 
Die munisipaliteit word begrens deur:
* Sedibeng (DC42) in die noorde
* Gert Sibande (DC30) in die noordooste
* Thabo Mofutsanyane (DC19) in die suidooste
* Lejweleputswa (DC18) in die weste
* Dr. Kenneth Kaunda (DC40) in die noordweste

### Plaaslike munisipaliteite 
Die munisipaliteit bestaan uit die volgende plaaslike munisipaliteite:

### Dorpe 
Die kleinste dorp in die Vrystaat, Reitzburg, is in die Fezile Dabi-distriksmunisipaliteit.

## Demografie 
Die volgende statistiek is van die sensus in 2001.

### Geslag 
### Etniese groepering 
### Ouderdom 
## Politiek 
### Verkiesingsuitslae 
Verkiesingsuitslae vir die munisipaliteit in die Suid-Afrikaanse algemene verkiesing van 2004.
* Bevolking 18 and ouer: 293 994 [63.87% die totale bevolking]
* Totale stemme: 182 833 [39.72% die totale bevolking]
* Stempersentasie: 62.19% van die persentasie van die stemgeregtigdes

## Verwysings 
* Munisipale Afbakeningsraad 
* StatsSA sensus 2001 blad 
* OVK 2004 verkiesingsuitslae
Kinshasa

**Kinshasa** (Frans [kinʃasa], voorheen: *Léopoldville*; Nederlands: *Leopoldstad*, ) is die hoofstad en grootste stad van die Demokratiese Republiek die Kongo (ook *Kongo-Kinshasa* genoem), wat tot ses jaar ná die land sy onafhanklikheid (1960) van België verkry het as Leopoldstad bekend gestaan het.

[duimnael|links|[Nasa-Satellietbeeld van Brazzaville, Kinshasa en die Malebo-poel in die Kongorivier]]
duimnael|links|'n Uitsig oor Kinshasa
Dit is 'n 'n rivierhawe en aan die Kongorivier, oorkant die hoofstad van die Republiek die Kongo, Brazzaville, net suid van die ewenaar geleë. Dit maak van Brazzaville en Kinshasa die wêreld se tweede naaste hoofstede ná Rome en die Vatikaanstad.

Die stad is in 1887 deur die Britse ontdekkingsreisiger Henry Morton Stanley gestig. Dit het in 1926 die hoofstad van die Belgiese kolonie geword. Tydens die Tweede Wêreldoorlog was troepe van die Verenigde State hier gestasioneer.

Die stad beskik oor 'n internasionale lughawe, 'n rivierhawe, 'n universiteit (1954) en is 'n vername handelsentrum. Van die bedrywe in die stad is onder meer voedselverwerking, tekstiele, chemikalieë en brouery.

Kinshasa se naam het net een keer verander, hoewel die land om die beurt die Kongo-Vrystaat van 1885 tot 1908, die Belgiese Kongo van 1908 tot 1960, die Demokratiese Republiek die Kongo van 1960 tot 1971, die Republiek van Zaïre van 1971 tot 1997 en uiteindelik weer die Demokratiese Republiek die Kongo van 1997 tot die hede was.

Die bevolking word tans (2017) op byna 12 miljoen geraam, wat van Kinshasa Afrika se derde grootste stad ná Kaïro en Lagos maak. Dit is ook die grootste Franssprekende stad ter wêreld, net groter as Parys. In 1956 was die bevolking slegs 300&nbsp;000, waarvan 17&nbsp;000 blank was. Frans is die belangrikste taal van die regering, skole, koerante, openbare dienste en hoë-end-handel in die stad, terwyl Lingala as 'n *lingua franca* in die strate gebruik word.

## Verwysings 
## Bron 
*  Crystal, David (red.), *The Cambridge Encyclopedia*, London, 1992.

## Eksterne skakels 
*  
*  Amptelike webwerf
Asmara

**Asmara** (Arabies: أسمرة, Tigrinya: ኣስመራ, voorheen *Asmera*) is die hoofstad en grootste stad van Eritrea met 'n bevolking van 963&nbsp;000 in 2020 en 'n oppervlakte van 45&nbsp;km². Die stad is in die sentrum van Eritrea in die Groot Skeurvallei geleë. Asmara is bekend vir sy goed bewaarde koloniale Italiaanse Modernistiese argitektuur. Die Modernistiese stad van Asmara is in 2017 deur Unesco as wêrelderfenisgebied gelys.

## Geskiedenis 
Asmara was 'n dorp tot ongeveer 1880, toe dit 'n streeksadministrasiesentrum in Ethiopië geword het. Dit het in 1900 die hoofstad van die Italiaanse kolonie van Eritrea geword. Teen die einde van die dertiger jare het die Italianers die voorkoms van die stad geweldig verander. Hulle het verskillende geboue volgens 'n nuwe stadsplan gebou, soos die katedraal *Chiesa della Beata Vergine del Rosario* (Asmara) en die Fiat Tagliero-vulstasie. Asmara het byvoorbeeld die bynaam *Piccola Roma* (klein Rome) gehad. Daar is nog baie geboue met 'n Italiaanse inskripsie en styl.

In die oorlog van onafhanklikheid met Ethiopië in 1993 het daar hewige gevegte plaasgevind, veral rondom die lughawe. Min van hierdie oorlog kan in Asmara gesien word. Die stad is skaars beskadig. Nadat Eritrea in 1991 'n amptelik onafhanklike staat geword het, is die stad hernu. Hulle het oral in die stad gebou en beskadigde huise is opgeknap. Dit word nou beskou as een van die skoonste stede in Afrika.

## Religie 
Christendom en Islam is die twee grootste godsdienste in Eritrea. Vier groot landmerke van die stad is die katedraal Chiesa della Beata Vergine del Rosario en die Kidane Mehret-katedraal van die Katolieke geloof, die Enda Mariam-katedraal, van die Eritrees-Ortodokse Tewahedo-kerk, en die groot moskee van Asmara van die Islamitiese geloof. Die godsdienstige meerderheid in Asmara is die Eritrees-Ortodokse Tewahedo-kerk. Die bevolking in die Sentraal-streek (Eritrea) is 89 persent Christene (byna 84 persent Ortodokse, 4 persent Rooms-Katolieke en meer as 1 persent Protestante) en 5 persent Moslem.

## Susterstede 
*  Florence, Italië
*  Khartoem, Soedan

## Galery 

Moschee Asmara.JPG|Die groot moskee van Asmara
Asmara Main Street.jpeg|Hoofstraat van Asmara
Asmara, amministrazione della regione di makeel 00.JPG|Stadhuis, gebou in die jare 1930
Roman Catholic Cathedral of Asmara 0001.jpg|Katedraal *Chiesa della Beata Vergine del Rosario* (Asmara)
Fiat tagliero, 01.JPG|Pertolstasie in die Art Deco-styl uit 1938

## Verwysings 
## Eksterne skakels 
*  
*   Amptelike Unesco-bladsy
Libreville

**Libreville** (Frans vir *Vrystad*) is die hoofstad en grootste stad van Gaboen met 'n bevolking van 797&nbsp;003 in 2013. Die stad is die tuiste van ongeveer die helfte van die bevolking van Gaboen en het een van die grootste Europeër-bevolking in Sentraal-Afrika.

## Geografie 
Libreville lê by die mond van die Komorivier, langs die Golf van Guinee. Daar is 7 distrikte in Libreville: Batterie IV, Quartier Louis, Mont-Bouët, Nombakélé, Glass, Oloumi en Lalala.

## Geskiedenis 
Die Mpongwé mense het gewoon op die plek waar Libreville vandag is. In 1839 is Gaboen oorgeneem deur die Franse Ryk. Later is 'n klein dorpie gebou vir slawe wat vrygelaat is en die naam Libreville (Vrystad) is in gebruik geneem. In 1960 was die bevolking 30&nbsp;000, maar sedertdien het die stad se bevolking baie gegroei.

## Lughawe 
Libreville Internasionale Lughawe is 11&nbsp;km ten noorde van die stad.

## Eksterne skakels 
*  Amptelike webwerf
Labrador Retriever

links|duimnael|250px|'n Wit Labrador retriever
links|duimnael|250px|'n Bruin Labrador retriever

Die **Labrador retriever** of kortweg **Labrador** is 'n honderas wat afkomstig is uit Newfoundland en Labrador, en afstam van die St. Johns-hond. Hierdie ras is vanaf die middel van die 19de eeu in Engeland met 'n aantal ander rasse, soos die Gordon setter, die spaniël, die Flatcoated retriever en die Chesapeake Bayretriever, gekruis. ('n Ander naam vir retriever is apporteerhond, dit wil sê 'n hond wat 'n gegooide voorwerp gaan haal en terugbring wanneer hy só geleer word.)

Die St. Johns-hond word deur die Eskimo's gebruik om vis te vang, terwyl die labrador geteel word vir eendejag en vir jag in moerasagtige gebiede. Die retriever het eenvoudige swemvliese tussen die tone.

## Uiterlike voorkoms 
Die labrador het 'n dik pels met 'n waterafwerende onderpels. Die pels het weinig versorging nodig en eenmaal per week se borsel is genoeg.

Die labrador-reune word 55 tot 57 sentimeter hoog terwyl die tewe 54 tot 56 sentimeter hoog word. 'n Labrador weeg omtrent 35 kilogram.

## Opvoeding 
As gevolg van die labrador retriever se intelligensie en leergierigheid is dit maklik om hom op te voed en te leer.

## Gebruik 
In die jongste jare word labrador retrievers dikwels as begeleidingshonde vir blindes ingespan.

## Verwysings
Lagos

duimnael|links|Lagos-eiland
duimnael|links|Victoria-eiland

**Lagos** (Joroeba: Èkó) is die grootste stad in Afrika en was tot 12 Desember 1991 die hoofstad van die Wes-Afrikaanse land Nigerië toe dit deur Abuja in die Federale Hoofstadgebied, reg in die middel van die land, vervang is. Die regering het met die beplanning van 'n nuwe hoofstad in 1976 begin om die druk op **Lagos** se infrastruktuur te verlig.

Die stad is steeds die land se vernaamste hawe en geleë op Lagoseiland wat met twee brûe aan die vasteland verbind word. Die eiland waarop dit geleë is, is 8 kilometer lank en 1,6 km breed.

Die gebied is die eerste keer bewoon omstreeks 1700 en was 'n sentrum van die slawehandel tot in die middel van die negentiende eeu. Die Britte het dit in 1851 beset waarna dit in 1862 die kolonie van Lagos geword het. In 1906 word dit deel van die suidelike Nigeriese protektoraat en dien as hoofstad van die land vanaf 1960.

Die stad beskik oor 'n universiteit, tenkskipterminaal en van die vernaamste bedrywe is metale, chemikalieë, vis, gas, brouery en toerisme. Die besienswaardighede is onder meer die nasionale museum, paleis en 'n perderesiesbaan.

Lagos se bevolking was volgens die 2006-sensus 7&nbsp;937&nbsp;932 en die oppervlakte is 996,2 km². In 2012 is die bevolking op 21&nbsp;000&nbsp;000 geskat wat dit die grootste stad in Afrika maak. Na raming groei die stad die sewende vinnigste ter wêreld en die vinnigste in Afrika.
Henry Morton Stanley

Sir **Henry Morton Stanley**, gebore as *John Rowlands*, (gebore 28 Januarie 1841 in Denbigh, Clwyd, Wallis - oorlede op 10 Mei 1904 in Londen) was 'n Amerikaanse verkenner en joernalis en Britse politikus.

In 1859 gaan hy as skeepsjonge na New Orleans waar hy aangeneem is deur 'n koopman met die van Stanley. In 1867 sluit hy hom aan by die *New York Herald* en reis as spesiale verslaggewer na Abessinië en Spanje. In 1869 gee die koerant hom die opdrag om die sendeling en reisiger David Livingstone in Afrika op te spoor.

Hy verlaat Zanzibar in 1871 op pad na Tanganjika en spoor Livingstone uiteindelik op in Ujiji. In 1874 lei hy 'n geslaagde ekspedisie wat die Tanganjika-meer verken het en spoor hy die Kongorivier se loop na tot by die see. Op sy derde ekspedisie, in 1879, stig hy die Kongo-Vrystaat en onderneem sy vierde ekspedisie van 1887 tot 1889.

Hy word 'n Britse onderdaan in 1892 en was parlementslid vir die Liberale Unioniste van 1895 tot 1900. Hy is in 1899 tot ridder geslaan.